《浮邱社诗上赵縠阳太史宪长 其五》
明代·霍与瑕

唐宋以前皆有记，由来此地是仙家。偷閒冉冉循芳径，纵目仙仙感岁华。

漫把真烟磨写字，旋淘丹井汲烹茶。诗成坐啸无人和，时向池塘数野花。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。